መገናኛ ብዙሃን በግጭት ወቅት ሰላምን እና አብሮነትን የሚያሳይ የአዘጋገብ ስልትን መከተል እንዳለባቸው ተጠቆመ
አዲስ አበባ፡- በግጭቶች ወቅት መገናኛ ብዙሃን በሁለት አካላት መካከል ያሉ ልዩነትን በማለዘብ ሰላምን ፣አንድነትንና አብሮነትን የሚያሳይ የአዘጋገብ ስልትን መከተል እንዳለባቸውም ተጠቆመ ።በአዲስ አበባ ዩኒቨርሲቲ የጋዜጠኝነትና ኮሙኒኬሽን ትምህርት ክፍል ረዳት ፕሮፌሰር ሙላቱ ዓለማየሁ ለአዲስ ዘመን ጋዜጣ እንዳስታወቁት ፤መገናኛ ብዙሃን በግጭቶች ወቅት በሁለት አካላት መካከል ያሉ ልዩነትን በማለዘብ ሰላምን ፣አንድነትንና አብሮነትን የሚያሳይ የአዘጋገብ ስልትን መከተል አለባቸው።“ መገናኛ ብዙሃን
በቀውስ ጊዜም ሆነ
ከቀውስ ጊዜ ውጭ
በተቻለ አቅም ዘገባዎቻቸውን
ሚዛናዊ ማድረግ አለባቸው።
የሁሉንም ማህበረሰብ ሃሳብ
ማንፀባረቅም ይጠበቅባቸዋል። በተለይም
በግጭት ወቅት እንደ
ኢትዮጵያ ባሉ የተለያዩ
የብሔር ብሔረሰቦችና ህዝቦች፣
የተለያዩ ሃይማኖቶች፣ የተለያየ
የአናኗር ዘይቤና ባህል በሚስተናገድበት አገር ከፍተኛ ጥንቃቄ ማድረግ ይገባቸዋል”ብለዋል። “መገናኛ ብዙሃን የተፈጠረውን ችግር የሚያጎላ ሳይሆን ሊያጠብ በሚችል መልኩ መዘገብ ይጠበቅባቸዋል። በተለይም በቀውስ ወቅት በርካታ የሚጎዱ ሰዎች ይኖራሉ። የእነዚህን ተጎጂ ድምፆች በማካተት ምን አይነት አመለካከት እንዳላቸው ማሳየትም ከመገናኛ ብዙሃን ይጠበቃል” የሚሉት ረዳት ፕሮፌሰሩ፤ በዚህም ተጎጂዎች አስፈላጊውን ኢኮኖሚያዊና ስነልቦናዊ ድጋፍ እንዲያገኙ ማድረግ ተገቢ እንደሆነ አመልክተዋል። ግጭት በሚበዛበት ወቅት
የመፍትሔ ሃሳብ አመንጪ
መንግስትን ብቻ አድርጎ
ማየት ተገቢ አይደለም
ያሉት ረዳት ፕሮፌሰሩ፤
መገናኛ ብዙሃን የታላላቅ
ሰዎችን ፣ የሃይማኖት
እና የባህል አባቶችን
ሃሳብ በማካተት ቀውሶችን
የማርገብ ሃላፊነት እንዳለባቸው
አብራርተዋል። ብዙ ጊዜ
ገጭቶች ሲነሱ የብሄር
ቅርጽ ሊይዙ ስለሚችሉ
መገናኛ ብዙሃን በዘገባዎቻቸው መጠቀም ያለባቸውን ቃላቶች በጣም በጥንቃቄ መጠቀም እንዳለባቸውም ጠቁመዋል። በጅማ ዩኒቨርሲቲ የሚዲያ ጥናት ትምህርት ክፍል መምህር ደሳለኝ ዓይናለም በበኩላቸው ፣ መገናኛ ብዙሃን በበጎም ሆነ በተቃራኒ መንገድ ከፍተኛ ሚና መጫወት ይችላሉ። በበጎ ከተሰለፉ ማህበረሰቡ ወደ አንድ ሃሳብ እንዲመጣና መግባባት እንዲፈጠር፣ መተሳሰብና መቻቻል እንዲኖረው በማድረግ የአብሮነት ዕሴቶችን ማስቀጠል ይችላሉ። በተቃራኒው ከቆሙ ደግሞ አፍራሽ ተግባራትን ያባብሳሉ፡፡በዚህ ረገድ ድምፀ
ወያኔ፣ ኦ ኤም
ኤን/OMN/፣ አስራት
ቴሌቪዥን እስከተዘጋበት ጊዜ
ድረስ አፍራሽ የሆኑ
ተግባራትን በመከተል በሰፊው
ቅስቀሳ ሲያደርጉ እንደነበር
አስታውሰዋል። መሰል ችግሮች
በሌሎች አገራትም ሲያጋጥም
ይታያል ያሉት መምህር
ደሳለኝ፤ መገናኛ ብዙሃን
ህብረተሰቡን ወደ አንድ
የሚያመጡ ይዘቶች ላይ
አተኩረው እንዲሰሩ ለማድረግ
ማሳሰ ቢያዎችን መስጠት፤
አቅማቸውን መገንባት ቀዳሚው ተግባር መሆን እንዳለበት አመልክተዋል። ይህ ካልሆነ አስተዳደራዊ እርምጃ መውሰድ ተገቢ ነው ብለዋል። የሀገሪቷ ተጨባጭ ሁኔታ መገናኛ ብዙሃን የሚያስተላልፉትን መልዕክት ገምግሞ ትክክለኛና ትክክል ያልሆነውን ለመለየት እንደ ሀገር ያለው አቅም ዝቅተኛ መሆኑን የገለፁት መምህር ደሳለኝ፤ ይህም የከፋ ጉዳት እንደሚያስከትል አስታውቀዋል። ሚዲያው በትክክል ገንቢ በሆነ መንገድ እንዲሰማራ ጣልቃ መግባት አስፈላጊ መሆኑን በተለያዩ መፅሐፍት በሚገባ የተብራራ መሆኑን ተናግረዋል። የመገናኛ ብዙሃንም ሆኑ ማንኛው ተቋም የመጨረሻ ግቡ ሊሆን የሚችለው የተሻላ ህዝብና ሀገር መፍጠር ነው ያሉት መምህር ደሳለኝ፤ መንግስትም የተሻለ ህዝብና የተሻለ ሀገር መፍጠር ካለው ኃላፊነት አንፃር ቀውስ ሲፈጠር ቀውሱን የሚያባብሱ አካላትን ከአፍራሽ ድርጊታቸው እንዲታቀቡ ማድረግ የመጀመሪያ ግዴታው መሆኑን አመልክተዋል።አዲስ ዘመን ሐምሌ 9/2012 ፍሬህይወት አወቀ